Huisbrand eis ouers, vier kindersArgieffoto ŉ Gesin van ses is Woensdag in die vroeë oggendure in ŉ huisbrand in Kaapstad dood. Theo Layne, woordvoerder van die Stad Kaapstad se brand-en-reddingsdiens, het gesê die voorval het in Mpangele-singel in Philippi-Oos plaasgevind. “ŉ Volwasse man, ŉ vrou en vier kinders het noodlottige brandwonde opgedoen toe hul plakkershut afgebrand het.” Layne het gesê drie van die kinders was meisies, onderskeidelik ses, twee en nege maande oud. Die vierde kind was ŉ tweejarige seun. Layne het gesê die oorsaak van die brand moet nog vasgestel word.